O Frent Oriental estió uno d'os frents d'o Teatro d'operacions d'Europa y d'Africa d'o Norte mientres a Segunda Guerra Mundial, con operacions desenvolicatas en Polonia, Finlandia, Europa Central y Unión Sovietica. As operacions melitars en ixe frent prencipioron l'1 de setiembre de 1939 con a invasión de Polonia por a Wehrmacht d'o Tercer Reich, y rematoron o 8 de mayo de 1945 con a rendición d'o Tercer Reich a los representants melitars d'o Reino Uniu, Francia, Unión Sovietica y Estaus Unius, encara que entre rematar a invasión de Polonia en octubre de 1939 y prencipiar a Operación Barbarroya en 1941 no bi habió nomás que a Guerra d'Hibierno entre Finlandia y a Unión Sovietica dende zaguerías de 1939 dica prencipios de 1940.